Gimnazija „Matija Mesić“

Slavonski Brod

Broj RKP:17763 Razina: 31 Razdjel: 000

Matični broj šk.: 03776433 Šifra djelatnosti: 8531 OIB škole: 45966285848

KLASA: 400-04/25-01/01

URBROJ: 2178-1-11-02-25-2

**GODIŠNJI IZVJEŠTAJ O IZVRŠENJU FINANCIJSKOG PLANA**

**GIMNAZIJE „MATIJA MESIĆ“, SLAVONSKI BROD ZA 2024. GODINU**

Slavonski Brod, 10. veljače 2025. godine

**OBRAZLOŽENJE GODIŠNJEG IZVJEŠTAJA O IZVRŠENJU**

**FINANCIJSKOG PLANA ZA 2024.**

1. UVOD

Financijski plan Gimnazije „Matija Mesić“ za razdoblje 2024.-2026. godine izrađen je prema metodologiji propisanoj Zakonom o proračunu („Narodne novine“, broj 87/08, 136/12 i 15/15) i podzakonskim aktima kojima se regulira provedba zakonskih rješenja, i to Pravilnikom o proračunskim klasifikacijama („Narodne novine“, broj 26/10, 120/13 i 01/20), Pravilnikom o proračunskom računovodstvu i Računskom planu („Narodne novine“, broj 124/14, 115/15 i 87/16, 3/18, 126/19 i 108/20) i Zakonom o fiskalnoj odgovornosti („Narodne novine“, 111/18).

Odredbama članka 39. Zakona o proračunu („Narodne novine“, broj 87/08, 136/12 i 15/15), predstavničko tijelo donosi proračun na razini podskupine ekonomske klasifikacije za iduću proračunsku godinu i projekciju na razini skupine ekonomske klasifikacije za sljedeće dvije proračunske godine do konca tekuće godine, i to u roku koji omogućuje primjenu proračuna s 1. siječnjem godine za koju se donosi proračun.

Izrada financijskog plana, a posljedično i Izvještaja o izvršenju financijskog plana zasniva se na proračunskim načelima zakonitosti, ispravnosti, točnosti, uravnoteženosti, načela jedne godine i transparentnosti.

Sukladno metodologiji izrade i usvajanja Financijskog plana za 2024. godinu sastavljen je i Godišnji izvještaj o izvršenju Financijskog plana za 2024. godinu.

Prema čl. 81. st. 1. Zakona o proračunu, godišnji izvještaj o izvršenju financijskog plana proračunskog korisnika sadrži:

1. Opći dio
2. Posebni dio
3. Obrazloženje
4. Posebne izvještaje.
5. **Obrazloženje općeg dijela Godišnjeg izvještaja o izvršenju financijskog plana**

Opći dio godišnjeg izvještaja o izvršenju financijskog plana sastoji se od:

- sažetka Računa prihoda i rashoda i Računa financiranja

- Računa prihoda i rashoda

- Računa financiranja

- prenesenog viška ili manjka prihoda nad rashodima

SAŽETAK RAČUNA PRIHODA I RASHODA I RAČUNA FINANCIRANJA

Sažetak **Računa prihoda i rashoda** sastavljen je prema ekonomskoj klasifikaciji na razini razreda. Promatrajući indeks izvršenja možemo uočiti da su prihodi realizirani 86,97% u odnosu na godišnji plan, a rashodi 80,40%. Iz navedenog možemo zaključiti kako je godišnje planiranje obavljeno s velikom pažnjom i točnošću. Prihodi i rashodi su realizirani u malo manjem postotku od 100% godišnjeg plana zbog uplate ministarstva za financiranje raznih projekata. Dio projekata je realiziranih u 2024. godini, a dio će biti u 2025. godini.

Uvidom u sažetak **Računa financiranja** vidljivo je da Gimnazija nema niti planiranih niti izvršenih primitaka i izdataka na godišnjoj i polugodišnjoj razini te se stoga Račun financiranja neće sastavljati prema ekonomskoj i funkcijskoj klasifikaciji te izvorima financiranja u nastavku općeg dijela Godišnjeg izvještaja o izvršenju Financijskog plana za 2024. godinu.

RAČUN PRIHODA I RASHODA – ekonomska klasifikacija

Zakon o proračunu u svojim odredbama propisuje izradu Računa prihoda i rashoda prema ekonomskoj klasifikaciji na razini razreda, skupine, podskupine i odjeljka, odnosno 4. razini Računskoj plana proračuna propisanog Pravilnikom o proračunskom računovodstvu i Računskom planu. U stupcima izvorni plan i tekući plan iskazuje se na razini razreda i skupine ekonomske klasifikacije.

Ukupni **prihodi** Gimnazije sastoje se od prihoda poslovanja i realizirani su 86,97 % u odnosu na plan. Kada promatramo realizaciju na razini skupine možemo izdvojiti **pomoći pror.korisnicima iz pror.koji im nije nadležan** (skupina 63) koji su realizirani 86,93% u odnosu na tekući plan za 2024. godinu. Riječ je doznakama državnog proračuna za isplatu plaća, materijalnih prava, sudskih tužbi, uplata za projekt za financiranje izvannastavne aktivnosti . Prihodi iz proračuna za financiranje redovne djelatnosti (skupina 67) izvršeni su 97,67% u 2025. godini jer su u siječnju evidentirani prihodi za pokriće materijalnih rashoda iz prosinca 2024. godine. Prihodi od upravnih i administrativnih pristojbi, pristojbi po posebnim propisima i naknadama (skupina 65) realizirani su 259,37 % u odnosu na tekući plan. Riječ je o uplatama za duplikate svjedodžbe, izvanučioničku nastavu, uplata HŠSS.

Prema ekonomskoj klasifikaciji strukturu ukupnih **rashoda** Gimnazije čine rashodi poslovanja i rashodi za nabavu nefinancijske imovine.

Promatrajući realizaciju **rashoda poslovanja** možemo vidjeti ostvarenje od 86,63 % u odnosu na tekući plan. Na razini skupine 31 Rashodi za zaposlene rashodi su ostvareni 124,86% u odnosu na tekući plan zbog povećanja plaća i materijalnih prava zaposlenika u 2024. godini. Na razini skupine 32 Materijalni troškovi rashodi su ostvareni 88,99% u odnosu na tekući plan. Sredstva su se trošila sukladno financijskim planom.

**Rashodi za nabavu nefinancijske imovine** najvećim su dijelom planirani iz vlastitih prihoda i realizirani su 26,19% u odnosu na tekući plan. Ostatak nije realiziran zbog neizvjesnosti koju nosi visoka inflacija cijena pojedinih proizvoda i usluga što može prouzrokovati nedovoljna sredstava za pokriće redovnih materijalnih rashoda potrebnih za obavljanje redovne djelatnosti Gimnazije (uredski materijal, energija, troškovi prijevoza na posao).

RAČUN PRIHODA I RASHODA – izvori financiranja

Izvještaj o prihodima i rashodima prema izvorima financiranja sadrži prikaz prihoda i rashoda prema izvorima financiranja iskazanim na razini razreda i skupine sukladno Pravilniku o proračunskim klasifikacijama. Obzirom da je financijskim planom planiran preneseni višak prihoda, on je također uključen u Račun prihoda. Uvidom u indeks izvršenja **opći prihodi i primici** iz kojih se ostvaruju decentralizirana sredstva ostvareni su nešto većem postotku od 100% obzirom da se u prvom polugodištu tekuće godine evidentiraju prihodi za materijalne rashode od prosinca 2024. godine dok se u drugom polugodištu ne evidentiraju prihodi za troškove za prosinac. Prihodi za posebne namjene izvršeni su u postotku od 259,37 % jer su ostvareni znatno veći prihodi od izvanučioničke nastave za prijevoz učenika.

RAČUN PRIHODA I RASHODA – funkcijska klasifikacija

Opći dio Godišnjeg izvještaja sadrži i Račun rashoda prema funkcijskoj klasifikaciji u kojem su iskazani rashodi poslovanja i rashodi za nabavu nefinancijske imovine razvrstani prema njihovoj namjeni, a iskazani prema propisanoj funkciji. Brojčane oznake i nazivi funkcijske klasifikacije preuzeti su iz međunarodne klasifikacije funkcija države (COFOG) Ujedinjenih naroda – Klasifikacija rashoda u skladu s namjenom. Gimnazija ima samo jednu funkciju, **09 – Obrazovanje**, analitički 092 – Srednjoškolsko obrazovanje, 092 – Više srednjoškolsko obrazovanje.

RAČUN FINANCIRANJA

U Računu financiranja nisu planirani niti izvršeni primici od financijske imovine i zaduživanja te izdaci za financijsku imovinu i za otplatu kredita i zajmova pa stoga Račun financiranja prema proračunskim klasifikacijama nije sastavljan.

PRENESENI REZULTAT

Višak/ iz prethodne(ih) godine koji će se rasporediti sukladno Financijskom planu iznosi 26.643,62 eura, a riječ je o višku iz prethodne godine . U 2024. godine ostvaren je manjak prihoda u iznosu od -9.298,50 eura, a koji je nastao zbog neplaćanja materijalnih rashoda iz decentraliziranih sredstava za mjesec prosinac te trošenja prenesenog viška prihoda poslovanja iz prethodnih godina (vlastitih prihoda i prihoda temeljem prijenosa sredstava za EU projekte).

1. **Obrazloženje posebnog dijela Godišnjeg izvještaja o izvršenju financijskog plana**

Čl. 84. Zakona o proračunu propisano je da obrazloženje posebnog dijela izvještaja sadrži obrazloženje izvršenja aktivnosti i projekata iz posebnog dijela financijskog plana s ciljevima koji su ostvareni provedbom programa i pokazateljima uspješnosti realizacije tih ciljeva. Dakle, obrazlažu se ostvareni rashodi i izdaci Gimnazije uspoređujući ih s Financijskim planom za godišnje razdoblje po programskoj klasifikaciji.

Posebni dio Godišnjeg izvještaja o izvršenju Financijskog plana sastoji se od izvršenja rashoda i izdataka prema izvorima financiranja i ekonomskoj klasifikaciji koji se raspoređeni u programe koji se sastoje od aktivnosti i projekata.

Proračunske klasifikacije propisuje Pravilnik o proračunskim klasifikacijama, a u Posebnom dijelu Godišnjeg izvještaja primjenjuju se programska i ekonomska klasifikacija te izvori financiranja.

Programska klasifikacija uspostavlja se definiranjem programa, aktivnosti i projekata, a kod državnog proračuna i proračuna jedinica lokalne i područne (regionalne) samouprave i definiranjem glavnih programa.

Glavni program sastoji se od programa usmjerenih ispunjenju ciljeva iz Strategije Vladinih programa za trogodišnje razdoblje odnosno strateških dokumenata jedinica lokalne i područne (regionalne) samouprave. Gimnazija je dio jednog glavnog programa: **A05 OBRAZOVANJE, ŠPORT I KULTURA**.

Program je skup neovisnih, usko povezanih aktivnosti i projekata usmjerenih ispunjenju zajedničkog cilja. Gimnazija ima jedan program: **6000 Odgoj i obrazovanje** koji je dio glavnog program A05 Obrazovanje, šport i kultura.

Prema navedenom Pravilniku, program se sastoji od jedne ili više aktivnosti i/ili projekata, a aktivnost i projekt pripadaju samo jednom programu. Unutar programa 6000 Odgoj i obrazovanje Gimnazija ima sljedeće aktivnosti i projekte:

* Aktivnost **A600004 Srednje školstvo**
* Aktivnost **A600007 Financiranje iznad minimalnog standarda-srednje školstvo**
* Aktivnost **A600014 Projekt „Školska shema“**
* Aktivnost **A600015 Projekt „Eureka“** i
* Kapitalni projekt **K600005 Ulaganja u srednje škole**.

Aktivnost je dio programa za koji nije unaprijed utvrđeno vrijeme trajanja, a u kojem su planirani rashodi i izdaci za ostvarivanje ciljeva utvrđenih programom.

Projekt je dio programa za koji je unaprijed utvrđeno vrijeme trajanja, a u kojem su planirani rashodi i izdaci za ostvarivanje ciljeva utvrđenih programom. Projekt se planira jednokratno, a može biti tekući ili kapitalni.

Nadležni razdjel Brodsko-posavske županije utvrđuje programe i zajedničke aktivnosti i projekte za proračunske korisnike iz svoje nadležnosti.

Sve aktivnosti i projekte razdjel grupira u programe, a zatim programe, aktivnosti i projekte prijavljuje upravnom tijelu za financije Brodsko-posavske županije.

O utvrđenoj programskoj klasifikaciji razdjeli obavještavaju proračunske korisnike iz svoje nadležnosti.

**PROGRAM 6000 SREDNJE OBRAZOVANJE**

Gimnazija „Matija Mesić“ uključena je u jedan program, brojčane oznake 6000, naziva Srednje obrazovanje koji je dodijelio nadležni razdjel Brodsko-posavske županije. Riječ je o programskoj klasifikaciji unutar koje se ostvaruju aktivnosti, podprogrami i projekti definirani Školskim kurikulumom za svaku školsku godinu.

Cilj glavnog programa je stjecanje trajnog i primjenjivog znanja, omogućiti učenicima osobni razvoj te ih osposobiti za cjeloživotno učenje.

Vizija Škole je sretna i zadovoljna zajednica koja uči i učeći se mijenja i razvija.

Pored redovne nastave održala se i dodatna i fakultativna nastava te dopunska nastava.

Aktivnost A600004 Srednje školstvo

Za ovu aktivnost na bazi godine planirana su sredstva u iznosu od 137.538,51 eura i to iz nadležnog proračuna. Sve podaktivnosti financiraju se iz jednog izvora, opći prihodi i primici (5.2. Decentralizirana sredstva). Do 31.12.2024. godine izvršeno je 100% godišnjih planiranih sredstava što pokazuje da su troškovi veći od očekivanih uslijed visokih stopa inflacije, odnosno povećanih cijena pojedinih proizvoda, visokih troškova energije te znatno većih rashoda za plaće, materijalna prava zaposlenika te sistematski pregled zaposlenika.

Kroz aktivnost Srednje obrazovanje ostvareni su sljedeći ciljevi:

* Stalno stručno usavršavanje nastavnika (seminari, stručni skupovi, aktivi) čime se podiže nastavni standard na višu razinu;
* Učenici su poticani na izražavanje kreativnosti, talenata i sposobnsti kroz uključivanje u slobodne aktivnosti, natjecanja i druge školske projekte, priredbe i manifestacije;

Aktivnost A600007 Financiranje iznad minimalnog standarda

Ciljevi aktivnosti Financiranje iznad minimalnog standarda su višestruki obzirom da navedena aktivnost sadrži niz podaktivnosti kojima se ostvaruje vizija i misija škole. Kroz ovu aktivnost ostvaruju se ciljevi koji su zadani za aktivnost obavljanja gospodarske djelatnosti (zakupa poslovnog prostora), a temeljni je poboljšanje učeničkog standarda, ostvarivanje prihoda koji se troše za posebne namjene, a najčešće sufinanciranje troškova učenika za održavanje izvanučionične nastave te izvannastavnih aktivnosti. Osim navedenog, ova aktivnost sadrži i rashode za zaposlene koji obuhvaćaju plaće za redovan rad, plaće po sudskim presudama te ostale rashode za zaposlene koji proizlaze iz Temeljnog kolektivnog ugovora za službenike i namještenike u javnim službama. Naposlijetku, aktivnost sadrži i plan ostvarivanja rashoda koji se financiraju iz tekućih donacija fizičkih i pravnih osoba, a sukladno važećim internim aktima Gimnazije.

Kapitalni projekt K600005 Ulaganja u srednje škole

U 2024. godini Gimnazija nema planiranih niti realiziranih kapitalnih projekata koji se financiraju iz decentraliziranih sredstava.

4. POSEBNI IZVJEŠTAJI

4.1. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA

Gimnazija „Matija Mesić“, Slavonski Brod nema zaduženja na domaćem i stranom tržištu u razdoblju od 01.01. do 31.12.2024. godine.

Predsjednica Školskog odbora:

mr.sc. Andrijana Nemet-Kosijer

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_